Baish Ador

Lo Baish Ador (var. non locau Bas Ador) qu'ei un parçan d'Occitània. Lo Baish Ador qu'ei situat dens l'extrèm sud-oèst de Gasconha, costièr deu golf de Gasconha, traversat per l'arriu eponim. Lo Baish Ador correspond a la cornubacion formada per las vilas de Baiona, Anglet e Biàrritz, comunament aperada BAB [ˈbap]. Lo Baish Ador que hè part de la província istorica de Labord e deu departament deus Pirenèus Atlantics (region d'Aquitània). Lingüistica La lenga tradicionau deu Baish Ador qu'ei l'occitan en la soa varietat gascona, segon las enquèstas filologicas realizadas als sègles xix e xx, (vejatz en particular l'Atlas linguistique de la Gascogne ), mes que i a ua hòrta preséncia deu basco deguda a ua immigracion rurau recenta de l'arrèrpaís bascofòn. En tot cap la lenga dominanta qu'i ei lo francés dempuish lo sègle xx. L'apartenéncia culturau del Baish Ador qu'ei un subjècte de dissencion entre militants basquistas e occitanistas; istoricament ligat a Gasconha dinc a la Revolucion Francesa, qu'ei un territòri reïvindicat coma part deu Bascoat, mentre que lo movements occitanista locau que reclama l'identitat occitana deu Baish Ador, representat sustot per l'associacion culturau «Ací Gasconha». La Comunautat d'Aglomeracion deu País Basco qu'a metut en plaça una senhalizacion trilingüe francés-basco-occitan. Nòtas Bibliografia Darré, Alain. ««Le Parti nationaliste basque : un mouvement périphérique et totalisant»». Revue française de science politique, 1990. Gilliéron, Jules (1897-1900). Atlas Linguistique de France. París: Champion.